Document ID: 32007D0438

RÅDETS AFGØRELSE
af 18. juni 2007
om ændring af afgørelse 2001/264/EF om vedtagelse af Rådets sikkerhedsforskrifter
(2007/438/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 207, stk. 3,
under henvisning til Rådets afgørelse 2006/683/EF, Euratom af 15. september 2006 om vedtagelse af Rådets forretningsorden (1), særlig artikel 24, og
ud fra følgende betragtninger:
(1)
Tillæg 1 og 2 til Rådet for Den Europæiske Unions sikkerhedsforskrifter, der er knyttet som bilag til Rådets afgørelse 2001/264/EF af 19. marts 2001 om vedtagelse af Rådets sikkerhedsforskrifter (2), indeholder henholdsvis en fortegnelse over de nationale sikkerhedsmyndigheder og en sammenlignende oversigt over nationale klassifikationsgrader. Tillæg 1 og 2 til Rådet for Den Europæiske Unions sikkerhedsforskrifter blev senest ændret ved Rådets afgørelse 2005/571/EF af 12. juli 2005 om ændring af afgørelse 2001/264/EF (3).
(2)
Den 25. april 2005 undertegnede Republikken Bulgarien og Rumænien traktaten om deres tiltrædelse af Den Europæiske Union, som trådte i kraft den 1. januar 2007.
(3)
I henhold til artikel 2, stk. 2, i afgørelse 2001/264/EF skal medlemsstaterne træffe passende foranstaltninger til at sikre, at Rådets sikkerhedsforskrifter overholdes i forbindelse med behandling af EU-klassificerede oplysninger.
(4)
For at tage hensyn til Republikken Bulgariens og Rumæniens tiltrædelse i de tillæg, der er nævnt i betragtning 1, er det derfor nødvendigt at ændre afgørelse 2001/264/EF rent teknisk -
TRUFFET FØLGENDE AFGØRELSE:
Artikel 1
I afgørelse 2001/264/EF erstattes tillæg 1 og tillæg 2 af teksten i bilaget til nærværende afgørelse.
Artikel 2
Denne afgørelse har virkning fra dagen for offentliggørelsen i Den Europæiske Unions Tidende.
Udfærdiget i Luxembourg, den 18. juni 2007.

Labels: 10
18
15